సత్య సాయి బాబా
సత్య సాయి బాబా జన్మనామము సత్యనారాయణరాజు . 1926 నవంబరు 23న పుట్టపర్తిలో జన్మించాడు. 20వ శతాబ్దంలో ప్రసిద్ధి చెందిన మతగురువు ఇతనిని 'గురువు' అనీ, 'వేదాంతి' అనీ, 'భగవంతుని అవతారం' అనీ పలువురు విశ్వసిస్తారు. ఇతని మహిమల పట్ల చాలామందికి అపారమైన విశ్వాసం ఉంది. ఈయన 2011 ఏప్రిల్ 23న నిర్యాణం చెందారు.
చిరతపూడి
చిరతపూడి గ్రామముపూర్వ కాలమునుండి కోనసీమలోని పంచకేశవ క్షేత్రాలలో ఒకటిగా ప్రసిద్దిపొంది యుండెడిది. ఈ గ్రామములో పెద్దాపురం మహారాజావారు అయిన శ్రీ వత్సవాయి తిమ్మజగపతి రాజా వారిచే నిర్మించబడిన రెండు ప్రసిద్ధ దేవాలయములు ఉన్నాయి. ఒకటి శ్రీ భూసమేత కేశవ స్వామి దేవాలయము మరియు పార్వతీ బ్రహ్మేశ్వర స్వామి వారి దేవాలయము. ఇవి చాల పురాతన దేవాలయములు. కాని, ముస్లిముల దండయాత్రల సమయములో స్వామివారి విగ్రహము ఖండమయినది అని, తరువాత శ్రీ వేణుగోపాల స్వామి దేవాలయము నిర్మించారు. ఈ వేణుగోపాలస్వామిని దర్శించుకున్నవారికి వారు కోరుకోకుండానే వారికి కలిగిన ఆపదలు, కోరికలు తీరుస్తాడని, అదేవిధంగా ఈ స్వామి కళ్యాణగోపాలుడని అంటారు. వివాహముకానివారు ఈ స్వామికి అభిషేకము, అర్చన చేసినంతనే వారికి వివాహము జరుగుతుందని, వివాహము జరిగిన పిదప సతీసహితముగ స్వామివారికి కళ్యాణము నిర్వహించితే వారి దాంపత్యము సుఖసౌఖ్యాలతో ఉంటుందని ప్రతీతి. 1996 కోనసీమలో సంభవించిన తుఫాను సమయములో పై రెండు దేవాలయములలోని ధ్వజ స్తంభములు పడిపోయినవి. శివాలయములోని ధ్వజ స్తంభమును పునరుద్దరించారు. కాని, ఎండోమెంట్ వారి నిర్లక్ష్యము కారణంగా, వేణుగోపాల స్వామి వారి ఆలయములో ధ్వజస్తంభమును పునరుద్దరించలేదు. సదరు దేవాలయమునకు ఆదాయమున్నను, ఆలయమును సరిగా నిర్వహించుటగాని చేయుటలేదు. తగిన శ్రద్ధ తీసుకొమ్మని, ధ్వజస్తంభమును పునరుద్దరించమని ప్రజలు ఎండోమెంట్ వారిని కోరుచున్నారు.